39. ΝΟΜΟΣ υπ’ αριθ. 522 της 7/9 Ιαν. 1948 Περί προσλήψεως προσωρινών αναπληρωτών στρατευομένων υπαλλήλων Τ.Τ.Τ. Άρθρ.1.-Προς αντιμετώπισιν των εκ της στρατεύσεως του μονίμου προσωπικού ΤΤΤ δημιουργουμένων προσωρινώς κενών εις τας οργανικάς θέσεις του προσωπικού ΤΤΤ επιτρέπεται η πρόσληψις προσωρινών αναπληρωτών, εκτός των διανομέων πάσης κατηγορίας και τάξεως, δι’ ους επιτρέπεται η πρόσληψις τοιούτων αναπληρωτών, δυνάμει των εν ισχύϊ διατάξεων του Α.Ν. 2218/1940 και των κάτωθι κατηγοριών προσωπικού: α)Εκ του υπαλληλικού προσωπικού: Των ΤΤ βοηθών ή τηλεγραφητών πάσης τάξεως. β)Εκ του βοηθητικού προσωπικού: Των ταξινόμων πάσης τάξεως, ως και των φορτωτών.  γ)Εκ του κατωτέρου τεχνικού προσωπικού: Των εργατών ΤΤ γραμμών και τεχνικών ΤΤ εγκαταστάσεων πάσης τάξεως ως και των τεχνιτών και οδηγών ταχ. αυτοκινήτων.  Αι διατάξεις του ανωτέρου άρθρ. 1 διετηρήθησαν εν ισχύϊ δια του Β.Δ. 14/14 Μαρτ. 1952, όσον αφορά το εν τω τελευταίω τούτω Δ/τι περιοριστικώς αναφερόμενον προσωπικόν.  Άρθρ.2-4.(Αντικατεστάθησαν δια των διατάξεων του άρθρ. 24 του Δημοσιοϋπαλληλικού Κώδικος).  